1945 .a. 20.mail, nelipühi esimesel pühal korraldas hävituspataljon Hõreda Luugimaa  karjamaal    haarangu kohalikele metsavendadele. Metsas olnud noored mehed andis    üles nendega koos redutanud Saaremaa poiss. Seega sõdurid teadsid, kus ja keda    varitseda. Tekkinud tulevahetuses hukkus    Ingliste Luugima perepoeg Ervin Rinaldo, tema raskelt vigastatud    venna Evaldi peksid sõdurid surnuks, kolm ülejäänud meest pääsesid haavatutena põgenema.  1945.a.    loodi valdade allüksustena külanõukogud: Juuru  valda moodustati Atla, Härgla ja Ingliste külanõukogu. Ingliste külanõukogu ruumid asusid koorejaama teisel korrusel.  1948.a.  29. v eebruaril moodustati Inglistel Rapla maakonna esimene    (tollasel Harjumaal teine)    ühismajand nimega "Ühiselu". Ingliste koolimajja kogunenud 17 väiketalunikku ja uusmaasaajat    valisid vastloodud kolhoosile esimeheks punaarmee veterani Ferdinand  Mahlapuu.  1948.aastal põles    maani maha Ingliste endine vallamaja . Sel ajal asus majas vanadekodu. Tänapäeval on veel äratuntavad    hoone vundamendi piirjooned    ja    eraldi seisev kartser .  1949.a. pärast märtsiküüdidamist tekkinud hirm kulakuks nimetamise eest ,ajas enamuse külaperedest kolhoosi ja kevadkülviks oli suurem osa Ingliste asunduse põllumehi juba kolhoosiliikmed. Seniste taluperede vara ühistati ja anti kolhoosi kasutada.  1950-51.a.    liitusid kolm naaberkolhoosi    Ingliste "Ühiselu", Pae küla "Pidula" ja Lau    küla "Ühine Lau" üheks majandiks nimega "Võit". Kahekümne aasta jooksul arenes "Võit" tugevaks majandiks    ja paistis silma kõrgete tootmisnäitajate poolest.  1954.a.    ühendati Atla, Härgla ja Ingliste suureks Juuru külanõukoguks, esimeheks sai Kaiust pärit Amelie Teentalu.  1966.a. valmis Inglistel    uus ja kaasaegne kontor-klubi. Hoones asus "Võidu" kolhoosi kontor ja    kahesajale inimesele mõeldud suur saal koos lavaga. Seni asus kolhoosi kontor Varneri mäel, Tomsoni talus (endised omanikud olid küüditatud). Rahvasuus hüüti vana kontorit Toompeaks.  1971.a. toimus    poolsunniviisline majandite liitmine,    Ingliste "Võit" ühines oma    majandusnäitajatelt kehvema    "Tee Kommunismile" kolhoosiga  Kaerepere piirkonnas . Uue majandi nimeks sai    "Valtu" kolhoos. Inglistest sai suure kolhoosi osakond.    1972.a    ühendati Ingliste ja Pae külad Kehtna külanõukoguga, kuna suurem osa "Valtu" kolhoosi territooriumist asus juba Kehtna piirides.  1974.a. suleti Ingliste 8-klassiline kool  1975.a. Ingliste asundus nimetati ümber Ingliste külaks.  1978.a eraldati Mahtra sovhoosist    Valtu kolhoosile 4,5 ha maad Ingliste küla perspektiivseks edasiarendamiseks piki    Keila jõe kallast.  1984.a. 18.veebruaril põles taas    Ingliste mõisahoone, põhjustajaks inimeste hoolimatus ja rumalus.    Seekord oli häving täielik, püsti jäid vaid esimese korruse seinad. Mõne aasta pärast alustas "Valtu" kolhoos mõisa rekonstrueerimist, kuid ehitus jäi venima ja aastateks pooleliolevana seisma.  Juulis toimus keemilise reaktsiooni tagajärjel  "Estosteriili" abitsehhis plahvatus, millest sai alguse tulekahju.   1988 .a.    loodi Ingliste Muinsuskaitse Selts  Ingliste kolhoosi sepikojas asus sepatööd tegema Alvar Heiste. Tema oskuslikult tehtud kunst- ja tarbesepised on väga hinnatud Eestis ja palju toodangut on müüdud välismaale. 2002.aastal valmistati tema sepipajas, kunstnik Ülo  Sepa kavandi järgi    Juuru Mihkli kirikule põrandalühter, mida rahvas III Juuru kihelkonnapäevadel esmakordselt näha sai. Praegu asuvad ettevõtte Alvar Heiste Sepikoda tööruu mid Valtu külas.  1989.a. sai    kolhoosiaeg    otsa, selle asemele moodustati rida ühistuid: loomakasvatus-, taimekasvatus- ja seakasvatusühistu, abitootmine, ehitus- ja majandusosakond jt. Esimeste seas alustasid  Inglistel iseseisvalt talupidamisega    Mati Radiko    Risti Mati ja Kalle Hamburg Mõõla talust. Viimasest on saanud tänaseks üks suurimaid seemnekartuli kasvatajaid Eestis ja uute kartulisortide maaletooja.   1991 .a. Kehtna külanõukogu nimetati ümber Kehtna vallaks.   1992-2000 .a. tegutses Inglistel    põllumajandusmasinate ja -seadmete hulgimüügiga tegelev    firma Belarus service AS, mille osanikud olid    Rein Haggi, Avo Vahtmäe, Aleksandr Voronin ja Rein Raamat.    Belarus servisel olid otsekontaktid Valgevenes asuvate traktoritehastega, kust toodi Eestisse vajaminevat kaupa.  1993.a.    18.märtsil asutati kemikaale käitlev    ettevõte AS Ingle.    Ettevõtte eelkäijaks oli  endise "Valtu" kolhoosi Estosteriili abitsehh, mis tootis desinfitseerimisvahendeid. Estosteriil oli kolhoosile suur tuluallikas, sest suures osas müüdi tsehhi toodang maha väljaspool ENSV-d . Uus    firma ,mida hakkas juhtima    Aare Leinberg,    alustas kuue töötajaga ning esialgu tegeldi põhiliselt äädika    ja väävelhappega.1998.a. ettevõtte omanikeringi laienedes hoogustus tegevus    ja kemikaalide importimisega kindlustati arvestatav positsioon Eesti  turul.    Suund on võetud perspektiivis kemikaale ise    tootma hakata.    2010.aastal töötas firmas üle neljakümne inimese, kellest suurem osa olid kohalikud elanikud. Lisaks põhitegevusele on AS Ingle kindel külaliikumise toetaja ja edasiviija kohapeal. Ettevõte on alati abiks olnud    Ingliste jaanitulede,    küla- ja hobupäevade, heakorratalgute korraldamisel ja läbiviimisel.   Sel  aastal    moodustati kolme mehe    Elmo Allika, Märt Meinbergi ja Ülo Flauri eestvedamisel    usaldusühing Pae Ühistalu.   Nüüdse nimega Pae Farmerist on välja kasvanud üks suuremaid tööandjaid    piirkonnas ning põllumajandusliku maa kasutajaid nii Kehtna kui Juuru vallas.  Alustati endise kolhoosi kontor-klubi ümberehitamist haridus- ja kultuurikeskuseks.   1995 .a.   16.novembril avati Ingliste mõisa juures, üle Keila jõe ulatuv    maantee sild. Vana    puusild oli juba tugevalt lagunenud .Uue silla ehitusel    jälgiti tollast Ingliste mõisa renoveerimisprojekti sihiga, et üldmulje oleks kooskõlas ümbritsevate hoonetega. Valgete silla postide tõttu , hakati ehitist    hüüdma  Valgeks sillaks.   1997 .a. Aare Hindremäe eestvedamisel alustas tegevust maateabetuba.   1999 .a.    27.juuli peeti Ingliste pargis Rapla maakonna    talulaat. Lisaks laadamelule,    räägiti kokkutulnutele    taluturismist ning arutleti Euroopa Liidu teemadel.   2000 .a.    6.oktoobril avati vastrenoveeritud Ingliste Haridus- ja kultuurikeskus (HKK). Keskusse  koondusid kokku kõik kohapealsed    Kehtna valla allasutused. Esimesel korrusel    paiknesid lasteaed , raamatukogu ja saal,    teisel    4-klassiline algkool ja kolmandal eraettevõttena maateabetuba.    Sel aastal lõpetas oma tegevuse Ingliste klubi.